نعمان لحلو
نعمان لحلو (تولد ف 1965 ف فاس) ملحن و مؤلف و باحت و مغنّي مغريبي. تعرف لحلو بلغنا ديالو على لمغريب ولمناطق ديالو كاملة. عندو تسعود د لأغاني على تسعود د لمدون مغريبية. عاش نعمان لحلو واحد لوقت ف لميريكان (ملّي دار 19 لعام مشا يعيش ف فلوريدا)، و ف مصر، و خدم مع بزاف د لفنانا معروفين بحال محمد عبد الوهاب، وديع الصافي و زياد الرحباني.

حياتو 
دخل عالم الموسيقى والفن ف لعمر ديال خمس سنين بواحد لڭيطار جاتو كادو، و من بعد مشا وهو ف عمر عشر سنين للمعهد الموسيقي ف فاس. و موراها بشي سنين دوزها مع ڭروب موسيقي ديال الأندلسي وخدا الليصونص، موراها قرر يسافر  يستقر ف الميريكان و تما عاش ف أورلاندو ف فلوريدا. و موراها تحرك ثاني ل ميامي حيث كان كيغني ويعزف على آلة العود ف الرواق المغربي ف وولت ديزني، ومن تما مشا ثاني ل لوس أنجيليس فين تلاقى بالموسيقار محمد عبد الوهاب اللي عجبو صوتو و الموهبة اللي كانت باينة و نصحو يريح و  يستقر ف مصر.

و بالفعل تحرك نعمان للاستقرار و يعيش بمصر ومن هنا بدات المسيرة ديالو الفنية، فبزربة ما تشهر كمطرب و ملحن ف الراديو والتلفزيون و ف دار الأوپيرا. رجع نعمان الحلو من التجربة ديال مصر لاحتراف الموسيقى ف بلادو المغرب، وكانت أول الأعمال ديالو واحد الاغنية سميتها جبال الأطلس اللي غناها مع المغنية لطيفة رأفت، وعرفت هاد الأغنية نجاح كبير.

الجوائز 
ف عام 2015 توشح  بمناسبة الذكرى ال52 لميلاد ملك المغرب محمد السادس ف قصر مرشان ف طنجة، بالويسام ديال المكافأة الوطنية من درجة ضابط خلال الإحتفالات بعيد الشباب.

لأغاني ديالو 
خدام مع لابيلز بحال: يان فرانس، ساما ماستر. ف فترة كورونا، دار أغنية جديدة كتغني على الجايحة. ف الجانب ديال التأليف ، لحلو ألف أغاني ل مغنيين بحال : فؤاد زبادي، نعيمة ساميح، لطيفة رأفت. وآخر لحن لحنو و غناه الفنان وديع الصافي بالعنوان ديال ''عهد المحبين''، حاليا نعمان لحلو عندو برنامج ديال الغنا و الثقافة ف دوزام سميتو " Pianissimo".

نعمان لحلو عندو بزاف د لأغاني معروفة، منها:

عيون لكلام 

 https://www.arabmelody.net/audios/91d3a
 http://www.nouamanelahlou.ma/biographie.html 
 الموسيقار المغربي نعمان الحلو سفير الموسيقى المغربية الأندلسية إم بي سي، https://web.archive.org/web/20160923021500/http://www.mbc.net/ar/programs/sabah-al-khair/articles/%D8%A7%D9%84%D9%85%D9%88%D8%B3%D9%8A%D9%82%D8%A7%D8%B1-%D8%A7%D9%84%D9%85%D8%BA%D8%B1%D8%A8%D9%8A-%D9%86%D8%B9%D9%85%D8%A7%D9%86-%D8%A7%D9%84%D8%AD%D9%84%D9%88-%D8%B3%D9%81%D9%8A%D8%B1-%D8%A7%D9%84%D9%85%D9%88%D8%B3%D9%8A%D9%82%D9%89-%D8%A7%D9%84%D9%85%D8%BA%D8%B1%D8%A8%D9%8A%D8%A9-%D8%A7%D9%84%D8%A3%D9%86%D8%AF%D9%84%D8%B3%D9%8A%D8%A9.html
 https://www.raialyoum.com/index.php/%d8%a7%d9%84%d9%8a%d9%88%d9%85-%d8%aa%d8%a7%d8%b1%d9%8a%d8%ae%d9%8a-%d9%81%d9%8a-%d8%a7%d9%84%d8%b3%d8%b9%d9%88%d8%af%d9%8a%d8%a9-%d8%a7%d9%84%d9%86%d8%b3%d8%a7%d8%a1-%d9%8a%d8%a8%d8%af%d8%a3%d9%86/ 
 http://www.reverbnation.com/nouamanelahlou
 https://2m.ma/ar/news/Pianissimo-%D8%A8%D8%B1%D9%86%D8%A7%D9%85%D8%AC-%D9%86%D8%B9%D9%85%D8%A7%D9%86-%D9%84%D8%AD%D9%84%D9%88-%D8%A7%D9%84%D8%B0%D9%8A-%D8%A8%D9%81%D8%B6%D9%84%D9%87-%D8%B3%D8%AA%D8%AD%D8%A8%D9%88%D9%86-%D8%A7%D9%84%D9%85%D9%88%D8%B3%D9%8A%D9%82%D9%89-%D8%A7%D9%84%D8%B3%D8%A8%D8%AA-%D9%88%D8%A7%D9%84%D8%A3%D8%AD%D8%AF-%D9%85%D8%B3%D8%A7%D8%A1-20230106

بيوغرافيا د رجال
مغني مغريبي
زيادة 1965
ناس تزادو ف فاس